**Denumirea măsurii – CODUL Măsurii**

**Proiecte de investiții pentru creșterea valorii adăugate a produselor locale M1/3A**

|  |  |  |
| --- | --- | --- |
| **Tipul măsurii:** |  |  |
| INVESTIȚII |  | **x** |
| SERVICII |  |  |
| SPRIJIN FORFETAR |  |  |

**1.Descrierea generala a masurii, inclusiv a logicii de intervenție a acesteia și a contribuției la prioritățile strategiei, la domeniile de intervenție, la obiectivele transversale și a complementarității cu alte măsuri din SDL**

Restructurarea sectorului agricol, absolut necesară pentru implementarea dezvoltării durabile a mediului rural, implică preocuparea permanentă pentru creşterea performanţelor economice a exploataţiilor agricole concomitent cu introducerea măsurilor de protecţie a mediului.Pentru realizarea acestor obiective sunt necesare măsuri de reducere a costurilor, redimensionarea fermelor, promovarea inovaţiei, orientarea către piaţă, investiţii în capitalul fizic şi uman, diversificarea activităţilor economice, obţinerea de produse noi, de calitate, ecologice, folosirea de tehnologii mai puţin poluante.

Așa cum reiese și din analiza diagnostic și SWOT, în ciuda potențialului pe anumite domenii ale agriculturii (îndeosebi creșterea animalelor), teritoriul are listate ca puncte slabe absența unităților de procesare. Astfel, această măsură intervine asupra acestei nevoi, însă într-o manieră care să permită o rezolvare cât mai amplă a problemei: lanțurile valorice pentru anumite produse cu potențial (cum ar fi carnea și lactatele) nu au doar o „verigă” lipsă, ci mai multe, deoarece în teritoriu nu există decât producția primară. Pentru ca următoarele „verigi” să dea dovadă de sustenabilitate, nu este suficientă investirea în colectare sau procesare sau depozitare sau distribuție, ci trebuie asigurată o închidere cât mai completă a rețelei. Prin sprijinirea unor acțiuni sincronizate și integrate ale mai multor proiecte din lanțurile valorice, acestea se vor dezvolta mai complet, cu produse a căror valoare adăugată este realizată în teritoriu.

Concluziile analizei SWOT arată însă că implementarea acestei măsuri este necesară pentru încurajarea unor activități economice care lipsesc din teritoriu și de care este nevoie pentru ca produsele și serviciile să formeze un lanț valoric complet, care să aducă valoare adăugată.

**Obiectiv(e) de dezvoltare rurală** ”Favorizarea competitivității agriculturii” ale Reg. (UE) nr. 1305/2013, art. 4, la care contribuie.

**Obiectiv(e) specific(e) al(e) măsurii**:

• Modernizarea şi restructurarea sectorului agroalimentar în vederea creşterii productivităţii muncii şi a accesului pe piaţă;

• Creșterea gradului de prelucrare a produselor agricole primare din teritoriu;

• Încurajarea investițiilor din sectorul agricol în vederea obţinerii de produse de calitate și complexitate crescută;

• Îmbunătăţirea competitivităţii fermelor comerciale şi de semi-subzistenţă.

**Măsura contribuie la prioritatea/prioritățile prevăzute la art. 5, Reg. (UE) nr. 1305/2013** numărul 3„ Promovarea organizării lanțului alimentar, inclusiv procesarea și comercializarea produselor agricole, a bunăstării animalelor și a gestionării riscurilor în agricultură ”.

**Măsura corespunde obiectivelor art. 17 din Reg. (UE) nr. 1305/2013 ”Investiții în active fizice**”,alin. 1, mai exact litera (b).

**Măsura contribuie la Domeniul de intervenție** **3A** prevăzut la art. 5, Reg. (UE) nr. 1305/2013) ”Îmbunătățirea competitivității producătorilor primari printr-o mai bună integrare a acestora în lanțul agroalimentar prin intermediul schemelor de calitate, al creșterii valorii adăugate a produselor agricole, al promovării pe piețele locale și în cadrul circuitelor scurte de aprovizionare, al grupurilor și organizațiilor de producători și al organizațiilor interprofesionale”

**Măsura contribuie la obiectivele transversale ale Reg. (UE) nr. 1305/2013: Inovare, Mediu și climă**

***-Inovare:*** Măsura contribuie la inovare la nivel local la inovare prin finanțarea unor acțiuni care nu există în teritoriu, astfel având un element de noutate. Astfel, introducerea în teritoriu a unui depozit pentru flora spontană sau a unor unități de congelare și ambalare a produselor agricole, în absența prealabilă a unor astfel de activități pe teritoriul GAL Bucovina de munte, este o inovare. Având în vedere stadiul incomplet al tuturor lanțurilor valorice, toate proiectele care vor aduce completări acestor lanțuri vor fi elemente de inovare pentru teritoriu. Această măsură este astfel aliniată obiectivului transversal.

***-Mediu și climă:*** Măsura contribuie în 2 moduri obiectivului transversal mediu și climă:

1. În primul rând, fiecare investiție trebuie să îndeplinească anumite criterii în ceea ce privește protecția mediului înconjurător: se vor finanța cu prioritate proiecte care respectă un set de reguli minime de protecția mediului și, mai mult, se vor încuraja proiecte care acordă o importanță cât mai mare componentei de mediu, prin criteriile de selecție;

2. În al doilea rând, una din problemele cu care se confruntă orice activitate econmică este consumul mare de energie din surse convenționale. Astfel, o serie de proiecte ce se vor finanța vor asigura o contribuție directă la acest obiectiv transversal, prin: înlocuirea surselor de energie convențională cu cele regenerabile, reducerea emisiilor de carbon, creșterea eficienței utilizării energiei, asigurarea gestionării deșeurilor printr-o infrastructură corespunzătoare, contribuind astfel direct la acest obiectiv transversal.

**Complementaritatea cu alte măsuri din SDL: complementară cu M2/3A, M3/3A și M4/6A.**

**Sinergia cu alte măsuri din SDL:**

Măsura 1/3A ”Proiecte de investiții pentru creșterea valorii adăugate a produselor locale”, contribuie la realizarea Priorității 3„Promovarea organizării lanțului alimentar, inclusiv procesarea și comercializarea produselor agricole, a bunăstării animalelor și a gestionării riscurilor în agricultură”, împreună cu celelelate măsurile din SDL: M2/3A, M3/3A.

1. **Valoarea adăugată a măsurii**

-Valoarea adăugată a acestei măsuri se resimte direct la nivel economic, deoarece prin intermediul ei se vor dezvolta lanțurile valorice din cadrul agriculturii/industriei alimentare/silviculturii. Cu cât mai mulți pași din acest lanț valoric, de la materia primă la produsul final ce ajunge la consumator, sunt realizați în teritoriu, cu atât o proporție mai mare din valoarea finită a produsului este generată în teritoriu. Cu cât lanțul valoric ajunge mai aproape de consumator, valoarea adăugată adusă teritoriului este mai mare;

-Un alt element de valoare adăugată, manifestat indirect, este dat de rețelele care se formează pe verticală. Deoarece proiectele trebuie să demonstreze că vor contribui concret la un lanț valoric, se vor forma legături între activitățile succesive al acestuia. Această integrare pe verticală va duce la o mai bună coeziune teritorială și sectorială, ceea ce va fi foarte benefic pentru mediul economic, care va fi mai susceptibil oportunităților și mai rezistent amenințărilor. În cazul dorinței de a institui o schemă de calitate pentru un produs ( dezvoltate prin măsura 3 din SDL), prezența unei astfel de rețele ar facilita procesul, prin cooperarea tuturor actorilor implicați, element care ar duce la creșterea valorii adăugate nu doar pentru unul sau doi actori, ci pentru întreg lanțul;

- **Trimiteri la alte acte legislative**

Legislație europeană: Reg. (UE) nr. 1303/2013, Reg. (UE) nr. 1305/2013, Reg. (UE) nr. 807/2014, Reg. (UE) nr.215/2014, Reg. 1407/2013

Legislație națională: HG 226/2015, Legea 161/2003,OUG 66/2011, OUG 49/2015, Legea 346/2004, Legea 31/1990, Legea 566/2004, Legea 1/2005, OUG 37/2005

1. **Beneficiari direcți/indirecți (grup țintă)**

*Beneficiari direcți*: - *Exploataţii agricole din teritoriul GAL din categoria IMM-urilor*

- Unităţi de procesare din categoria IMM-urilor din teritoriul GAL

- Asociaţii de crescători de animale din teritoriul GAL

- Cooperative agricole din teritoriul GAL;

*Beneficiari indirecți: -* populația locală aflată în căutarea unui loc de muncă

- autorități publice locale

1. **Tip de sprijin**

* Rambursarea costurilor eligibile suportate și plătite efectiv
* Plăți în avans, cu condiția constituirii unei garanții bancare sau a unei garanții echivalente corespunzătoare procentului de 100 % din valoarea avansului, în conformitate cu art. 45 (4) și art. 63 ale Reg. (UE) nr. 1305/2013.

1. **Tipuri de acțiuni eligibile și neeligibile**

***Acțiuni eligibile:*** Prin această măsură de finanțare sunt eligibile atât proiecte care au parte de investiții cât și achiziții/dotare, pentru:

* Introducerea de tehnologii și proceduri pt a dezvolta produse noi sau de o calitate mai buna și pt a deschide noi piețe;
* Crearea și/sau modernizarea retelelor locale de colectare, facilităților de primire, depozitare, conservare, sortare și ambalare;
* Instalații pt tratamentul apelor menajere in procesare și marketing;
* Organizarea și implementarea sistemelor de management de calitate și sigurață alimentară daca sunt aferente investițiilor fizice ale proiectelor;
* Investiții pentru conformarea cu standarde vor deveni obligatorii pt ferme in viitor;
* Prin această măsură se finanțează proiecte care asigură completarea lanțurilor valorice din teritoriu. În analiza diagnostic și în analiza SWOT a teritoriului se observă că există câteva lanțuri valorice incomplete (pe creșterea animalelor/lapte-lactate, colectarea florei spontane). În această perspectivă, sunt eligibile investițiile focalizate pe activități care să vină în imediata completare a acestor lanțuri valorice:

-Pentru completarea lanțului valoric pentru lapte/produse lactate, investițiile eligibile ar fi: pentru crescătorii de animale dotarea cu sisteme de colectare și depozitare a laptelui, investiții pentru achiziționarea echipamentului de colectare a laptelui din teritoriu, investiții pentru procesarea acestuia/ambalare/distribuție-comercializare;

-Pentru completarea lanțului valoric pentru carne (bovine/ovine/suine/păsări, în funcție de potențial): Investiții pentru sacrificare, investiții pentru abatorizare, investiții pentru depozitare/procesare/transport/comercializare;

-Pentru completarea lanțului valoric de colectare a florei spontane (fructe de pădure, ciuperci, plante medicinale),spații de depozitare, procesare, ambalare, marcare, desfacere.

* Crearea de mici magazine de desfacere a produselor obţinute din activităţi agricole.

Aceste acțiuni au un caracter exemplificativ și nu limitativ.

***Acțiuni neeligibile:*** Prin această măsură investițiile nu sunt eligibile decât dacă la nivelul teritoriului se asigură complementaritatea cu alți actori economici. Această complementaritate trebuie să se manifeste în verigi alăturate pe lanțul valoric. De exemplu, dacă se dorește o intervenție pe procesarea laptelui și ambalare/distribuție, aceasta este eligibilă doar dacă în teritoriu există deja producție de lapte.

***Reguli generale de eligibilitate a cheltuielilor***

- Cheltuielile trebuie să fie efectuate între 1 ianuarie 2014 și 31 decembrie 2023 ;

- Cheltuielile sunt efectuate după semnarea contractului de finanțare a proiectului și înainte de data de finalizare a acestuia

- Toate cheltuielile aferente proiectului sunt efectuate pe teritoriul GAL Bucovina de munte.

- NU este permisă achiziționare echipamentelor second hand

***Tipuri de cheltuieli eligibile aferente investițiilor :***

- Construcția, modernizarea, extinderea sau renovarea de bunuri imobile

- Achiziționarea sau cumpărarea prin leasing de mașini și echipamente noi;

- Costurile generale ocazionate de cheltuielile menționate mai sus, precum onorariile pentru arhitecți, ingineri și consultanți, inclusiv studii de fezabilitate;

- Următoarele investiții intangibile: achiziționarea sau dezvoltarea de software și achiziționarea de brevete, licențe, drepturi de autor, mărci;

- Costurile generale ale proiectului se vor încadra într-un procent de maxim 10% din totalul cheltuielilor eligibile pentru proiectele care prevăd construcții-montaj, respectiv 5% pentru proiectele care se referă la simpla achiziție de echipamente

1. **Condiții de eligibilitate**

-Solicitantul să se încadreze în categoria beneficiarilor eligibili;

-Solicitantul nu trebuie să fie în insolvență sau în incapacitate de plată;

-Solicitantul se angajează să asigure întreținerea/mentenanța investiției pe o perioadă de minim 5 ani, de la ultima plată;

-Investiția să se încadreze în tipul de sprijin prevăzut prin măsură;

-Investiția trebuie să fie în corelare cu strategia de dezvoltară locală și/sau județeană;

-Investiția să se realizeze în teritoriul GAL Bucovina de munte;

-Dovada asigurării capacității și sursei de cofinanțare prin depunerea de documente emise de o instituţie financiară în original (extras de cont si/sau contract de credit)

1. **Criterii de selecție**

Selecția proiectelor se va efectua utilizându-se o evaluare pentru cele 7 criterii: **Relevanță, Integrare, Eficiență, Sustenabilitate, Inovare, Mediu și climă, Locuri de muncă:**

**a)Relevanță:** se referă la modul în care realizarea acestui proiect rezolvă o problemă identificată ca fiind relevantă la nivel local. Se va prezenta situația actuală și o proiecție a situației ulterioară implementării proiectului, evidențiind diferențele benefice pe care proiectul le aduce. Un criteriu minim în ceea ce privește relevanța este existența în teritoriu a unor actori care să desfășoare activități care se află pe lanțul valoric sub activitatea solicitantului. Modalitatea de punctare a acestui criteriu se regăsește în fișa de evaluare.

**b)Integrare:** acest criteriu evaluează modul în care proiectele finanțate prin această măsură contribuie la atingerea obiectivului măsurii și a obiectivelor Strategiei de Dezvoltare Locală. Se va evalua modul în care proiectul va contribui la acestea: cât anume contribuie direct la indicatorii SDL, cum anume contribuie la obiectivul specific al măsurii/scopul acesteia. De asemenea, cu cât proiectul demonstrează că prin implementarea sa completează un lanț valoric mai dezvoltat în cadrul teritoriului, cu atât punctajul pentru acest criteriu va fi mai mare (deoarece contribuie mai mult la valoarea adăugată care va fi menținută în teritoriu).

**c)Eficiență:** criteriul eficiență se referă la modul în care proiectul va fi implementat: respectarea rezonabilității cheltuielilor, metodologia de implementare/monitorizare a proiectului și activităților acestuia. Vor fi favorizate proiectele care au stabilită o metodologie clară de monitorizare a grupului țintă și de evaluare a impactului proiectului. Modalitatea de punctare a acestui criteriu este detaliată în fișa de evaluare aferentă măsurii.

**d)Sustenabilitate:** criteriul sustenabilitate se referă la potențialul de continuare a activității după finalizarea proiectului. Fiind vorba de activități economice, în cererea de finanțare se vor specifica (pe baza unor estimări reale) veniturile și cheltuielile ulterioare, fiind analizate pentru a dovedi prosperitatea economică a afacerii.

e)**Inovare:** atingerea obiectivului transversal de inovare, este realizată implicit în cele mai multe cazuri în cadrul acestei măsuri, deoarece aceste investiții fiiind destinate să acopere o verigă lipsă din cadrul lanțului valoric, este evident că ceea ce se dorește a fi implementat nu mai există în cadrul teritoriului, și deci este inovativ pentru acesta. Mai mult, prin grila de punctaj se vor acorda puncte suplimentare la acest criteriu.

**f)Mediu și climă:** în cadrul acestui criteriu se urmărește alinierea la obiectivul transversal de protecție a mediului înconjurător și combatere a efectelor schimbărilor climatice, astfel:

- proiectul implementează soluții prietenoase cu mediul înconjurător (ex.utilizarea de materiale exologice, a unor surse de energie neconvenționale, a echipamentelor cu un consum energetic/de apă eficient);

-minimizarea la sursă a deșeurilor generate și/sau susținerea colectării seletive a deșeurilor, creșterea gradului de recuperare și reciclare a deșeurilor, prin utilizarea in activitatea proprie a produselor secundare, și gestionarea corespunzătoare cu respectarea principiilor strategice și a minimizării impactului asupra mediului și sănătății umane;

**g)Locuri de muncă:** în cadrul acestui criteriu se urmărește promovarea cu prioritate a proiectelor care creează noi locuri de muncă, cu normă întreagă sau cu jumătate de normă. Modalitatea de punctare a acestui criteriu este detaliată în fișa de evaluare a proiectelor.  **9.** **Sume (aplicabile) și rata sprijinului**

**Sprijinul public nerambursabil[[1]](#footnote-1)** Intensitatea sprijinului nerambursabil este de 50% din totalul cheltuielilor eligibile pentru IMM-uri și grupuri de producători/cooperative și 40% pentru alte întreprinderi din totalul cheltuielilor eligibile, și poate fi majorat cu 20 puncte procentuale suplimentare, cu condiţia ca rata maximă a sprijinului combinat să nu depăşească 90 %, în cazul:

- tinerilor fermieri astfel cum sunt definiţi la articolul 2 din Reg. (UE) nr. 1305/2013, sau cei care s-au stabilit în cei cinci ani anteriori cererii de sprijin;

- investiţiilor colective şi al proiectelor integrate, inclusiv al celor legate de o fuziune a unor organizaţii de producători;

- zonelor care se confruntă cu constrângeri naturale şi cu alte constrângeri specifice, menţionate la articolul 32 din Reg. (UE) nr. 1305/2013;

- operaţiunilor sprijinite în cadrul PEI;

**Suma maximă alocată unui proiect** este de 45.000 euro

**Suma totală alocată măsurii** este de 90.000 euro

1. **Indicatori de monitorizare**

Cheltuieli publice totale 90.0000 euro

Număr total locuri de muncă create: 1

Numărul de exploatații agricole care primesc sprijin pentru participarea la sistemele de calitate, la piețele locale și la circuitele de aprovizionare scurte, precum și la grupuri/organizații de producători: 2

1. Acordarea sprijinului nerambursabil se va face cu respectarea criteriilor privind incadrarea în ajutorul de minimis prevăzute în Reg. (UE) nr. 1407/2013 precum și in legislatia nationala în vigoare, respectiv încadrarea în plafonul maxim 200.000 Euro pe care o întreprindere unică ii poate primi pe o perioadă de 3 ani. [↑](#footnote-ref-1)